|  |  |  |
| --- | --- | --- |
| **Bosna i Hercegovina**  **Federacija Bosne i Hercegovine** |  | **Bosnia and Herzegovina**  **Federation of Bosnia and Herzegovina** |
| **KANTON SARAJEVO**  **Javna ustanova “Služba za zapošljavanje Kantona Sarajevo” - Sarajevo**  **S A R A J E V O** | **CANTON SARAJEVO**  **Public Institution “Employment Service of Canton Sarajevo” - Sarajevo**  **S A R A J E V O** |

Javna ustanova «Služba za zapošljavanje Kantona Sarajevo» - Sarajevo, u skladu sa članom 9. stav 2. Zakona o posredovanju u zapošljavanju i socijalnoj sigurnosti nezaposlenih osoba u Kantonu Sarajevo («Službene novine Kantona Sarajevo», br. 4/04, 29/09 i 18/13), te Programa mjera za podsticaj zapošljavanja i održavanja više stope zaposlenosti u Kantonu Sarajevo u 2015.godini sa načinom i kriterijima za realizaciju broj:02-05-18376-40.1/15 ­­­­­­­­­­­­­­­­­­­od 22.06.2015 godine i broj:02-05-28953-10.2/15od 05.11.2015. godine sa načinom i kriterijima za realizaciju, o b j a v l j u j e:

### JAVNI POZIV POSLODAVCIMA

### DA SE PRIJAVE ZA UČEŠĆE U PROGRAMU SUFINANSIRANJA ZAPOŠLJAVANJA PRIPRAVNIKA VSS, VŠS, SSS I KV STRUČNE SPREME

**I**

U cilju realizacije Pograma mjera za podsticaj zapošljavanja i održavanja više stope zaposlenosti u Kantonu Sarajevo u 2015. godini sa načinom i kriterijima za realizaciju, Javna ustanova «Služba za zapošljavanje Kantona Sarajevo» - Sarajevo (u daljem tekstu: Služba), poziva poslodavce sa područja Kantona Sarajevo da prijave potrebu za zapošljavanjem pripravnika VSS, VŠS, SSS i KV stručne spreme, prijavljenih na evidenciju nezaposlenih u Kantonu Sarajevo, prije objavljivanja javnog poziva.

**II**

Planirana sredstva za ove namjene iznose 2.228.024,00 KM, a cilj je zapošljavanje 369 pripravnika i to: 267 VSS i VŠS i 102 SSS i KV stručne spreme, prijavljenih na evidenciju nezaposlenih u Kantonu Sarajevo, prije objavljivanja javnog poziva.

Služba će poslodavcima koji budu obuhvaćeni Programom sufinansiranja zapošljavanja pripravnika (u daljem tekstu: Program) i potpišu Ugovor o radu sa pripravnikom, te izvrše njihovu prijavu na penzijsko i invalidsko osiguranje, i zdravstveno osiguranje u skladu sa Zakonom o radu, u trajanju od 12 mjeseci (za VSS i VŠS) iznimno za pripravnike medicinske struke u trajanju od 6 mjeseci, i 6 mjeseci (za SSS i KV stručnu spremu), refundirati sredstva u mjesečnom iznosu od 600,00 KM za VSS i VŠS i 500,00 KM za SSS i KV stručnu spremu po novouposlenom pripravniku.

Ova sredstva su namijenjena za sufinansiranje troškova bruto plaće novouposlenih pripravnika.

Iznimno od prethodnog stava pripravnici medicinske struke VSS/VŠS po ovom programu zapošljavaju se na period od 6 mjeseci i pripadaju im ista prava kao pripravnicima iz prethodnog stava.

**III**

Uz Zahtjev za učešće u Programu, potrebno je dostaviti original ili ovjerene fotokopije slijedećih dokumenata:

* Rješenje o registraciji u Kantonu Sarajevo, odnosno Rješenje o upisu u odgovarajući registar;
* Uvjerenje o poreskoj registraciji sa identifikacionim brojem;
* Uvjerenje o izmirenim obavezama po osnovu poreza i doprinosa, ne starije od 30 dana od dana podnošenja zahtjeva, sa listingom o trenutnom broju radnika;
* Prijava potreba za zaposlenicima (obrazac u prilogu Zahtjeva);
* Broj transakcijskog računa.

Javne ustanove i državne institucije, koje posluju putem trezora, uz aplikaciju dostavljaju samo Rješenje o registraciji, odnosno osnivanju, uvjerenje o poreskoj registraciji sa identifikacionim brojem, broj računa za refundaciju i dokaz da posluju putem trezora.

**IV**

Poslodavci koji prijem pripravnika vrše na osnovu Zakona o državnim službenicima, tj putem Agencije za državnu službu, ne mogu učestvovati u ovom programu kao ni poslodavci koji ne izmiruju obaveze po osnovu poreza i doprinosa i poslodavci koji nemaju uposlenika prijavljenih na PIO/MIO.

**V**

Poslodavci i fizička lica koji su koristili kreditna sredstva Federalnog zavoda za zapošljavanje i JU «Služba za zapošljavanje Kantona Sarajevo» - Sarajevo, a nisu ispoštovali ugovorne obaveze u skladu sa zaključenim ugovorima (nisu primili radnike ili ne vraćaju redovno anuitete), ne mogu učestvovati u ovom programu.

Poslodavci koji su koristili sredstva za sufinansiranje zapošljavanja po bilo kojem programu u prethodne tri godine, a nisu zadržali najmanje 60% sufinansiranih osoba u radnom odnosu po okončanju perioda sufinansiranja, ne mogu učestvovati u ovom Programu (ovaj kriterij se ne odnosi na Javne ustanove i državne institucije koje posluju putem trezora ).

**VI**

Prednost će imati poslodavci koji se bave proizvodnom djelatnošću i turizmom, poslodavci koji potražuju pripravnike suficitarnih zanimanja i poslodavci koji tenutno imaju veći broj zaposlenih.

**VII**

Obrasci za podnošenje Zahtjeva se mogu dobiti u Javnoj ustanovi «Služba za zapošljavanje Kantona Sarajevo» - Sarajevo, u Odjeljenju za poslove podsticaja u zapošljavanju, ulica Đoke Mazalića 3, kancelarija br.15/I, ili preuzeti sa web stranice Službe [www.juszzks.com.ba](http://www.juszzks.com.ba)**.**

**VIII**

Javni poziv ostaje otvoren 15 dana od dana posljednjeg objavljivanja.

Nepotpuni i neblagovremeni zahtjevi se neće uzeti u razmatranje.

**IX**

Rezultati ovog javnog poziva biće objavljeni na web stranici Službe.

**X**

Služba će sa poslodavcima koji budu obuhvaćeni Programom, zaključiti ugovore kojima će biti regulisana sva prava i obaveze ugovornih strana, u skladu sa Programom.

**XI**

Zahtjevi, sa potrebnom dokumentacijom, podnose se neposredno ili preporučeno putem pošte Javnoj ustanovi «Služba za zapošljavanje Kantona Sarajevo» - Sarajevo, ulica Đoke Mazalića broj 3, sa napomenom: «Za Program sufinansiranja zapošljavanja pripravnika».

Dodatne informacije se mogu dobiti u Odjeljenju za poslove podsticaja u zapošljavanju, kancelarija broj 15/I ili putem telefona 033/ 569-100.

Sarajevo, Đoke Mazalića 3,



**Certfikat br. 44 100 126779**

web-stranica: [www.juszzks.com.ba](http://www.juszzks.com.ba); e-mail adresa: [juszzks@bih.net.ba](mailto:juszzks@bih.net.baž)

Tel/:++387 (33) 569-100, fax: 204-177; Matični broj: 4200304610003;

Poreski broj: 01079085; Računi NLB Banka d.d., Tuzla broj:

1320102014880173-depozitni račun, 1320102014880270-transakacijski račun